《次密印精蓝光上人韵二首 其二》
元代·叶颙

石边清睡醒，松下独吟馀。小径云收后，空林月上初。

梅香凝几案，竹影扫阶除。湛湛长空净，纤埃半点无。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。